BEGRUNDELSE

1. BAGGRUND FOR FORSLAGET

Begrundelse og formål

I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (herefter "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle momsopkrævningen eller for at forhindre visse former for momsunddragelse eller momsundgåelse.

Ved breve registreret i Kommissionen den 26. september 2011 og den 8. juni 2012 anmodede henholdsvis Tjekkiet og Polen om tilladelse til at anvende foranstaltninger, der fraviger bestemmelserne i artikel 5 i momsdirektivet. Ved brev registreret den 5. november 2012 supplerede Tjekkiet sin oprindelige anmodning ved at bifalde visse tilføjelser omhandlet i Polens anmodning. I overensstemmelse med momsdirektivets artikel 395, stk. 2, underrettede Kommissionen ved breve af 5. december 2012 de øvrige medlemsstater om anmodningerne fra Tjekkiet og Polen. Ved brev af 10. december 2012 underrettede Kommissionen Tjekkiet og Polen om, at den rådede over alle de oplysninger, den fandt nødvendige for at kunne vurdere anmodningerne.

Generel baggrund

Med henblik på at lette vejtransporten mellem Tjekkiet og Polen og for at regulere anlæg og vedligeholdelse af vejinfrastruktur ved den tjekkisk-polske grænse har staterne indgået en aftale om anlæg og vedligeholdelse af broer og vedligeholdelse af fælles vejstrækninger ved den tjekkisk-polske grænse. Dette udkast til en aftale omfatter forenklende foranstaltninger, der fraviger territorialitetsprincippet i momsdirektivet.

I henhold til aftaleudkastet bliver både Tjekkiet og Polen ansvarlige for vedligeholdelsen af grænsebroer og fælles vejstrækninger i overensstemmelse med ansvarsfordelingen som anført i bilag A til aftalen.

I henhold til aftaleudkastet bliver både Tjekkiet og Polen ansvarlige for anlæg og efterfølgende vedligeholdelse af grænsebroer og fælles vejstrækninger i overensstemmelse med ansvarsfordelingen som anført i bilag B til aftalen.

I forbindelse med momsopkrævningen, for så vidt angår levering af varer og tjenesteydelser og erhvervelse af varer inden for Fællesskabet, der er bestemt til anlæg eller vedligeholdelse af grænsebroer og fælles vejstrækninger, jf. bilag A og B til aftalen, bør de pågældende broer og vejstrækninger og de pågældende byggepladser anses for at være beliggende på området for den medlemsstat, der er ansvarlig for anlæg og vedligeholdelse heraf som anført i bilag A og B i aftalen.

Efter de normale regler ville territorialitetsprincippet i henhold til momsdirektivet betyde, at levering af varer og ydelser og erhvervelser af varer inden for Fællesskabet i Tjekkiet omfattes af tjekkisk moms. Ligeledes ville levering af varer og ydelser og erhvervelser af varer inden for Fællesskabet i Polen skulle omfattes af polsk moms. Anvendelsen af disse bestemmelser ville betyde, at hver af disse aktiviteter skulle opdeles, alt efter hvilket område, de gennemføres i.

Tjekkiet og Polen er af den holdning, at anvendelsen af disse regler ville medføre store skattetekniske problemer for de virksomheder, der har ansvaret for det pågældende arbejde. De mener, at de skattemæssige foranstaltninger i den aftale, der er genstand for nærværende anmodning om fritagelse, er rimelige med henblik på at lette den administrative byrde for disse virksomheder. Kommissionen er enig i, at en ensartet beskatning af anlæg og vedligeholdelse i disse tilfælde vil medføre en forenkling, som gør det lettere for de berørte virksomheder at anvende afgiftsbestemmelserne, end hvis de normale afgiftsregler skulle anvendes.

Gældende bestemmelser på området

Rådet har tidligere ved flere lejligheder givet medlemsstaterne tilladelse til at fravige territorialitetsprincippet, hvad angår transportinfrastrukturprojekter i grænseområder.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Høring af interesserede parter

Ikke relevant.

Ekspertbistand

Der har ikke været behov for ekstern ekspertbistand.

Konsekvensanalyse

Den foreslåede afgørelse har til formål at forenkle momsopkrævningen i forbindelse med anlæg og vedligeholdelse af broer og fælles vejstrækninger mellem Tjekkiet og Polen, og den har derfor en potentiel positiv økonomisk virkning.

I betragtning af fravigelsens beskedne rækkevidde vil virkningen under alle omstændigheder være begrænset.

3. JURIDISKE ASPEKTER AF FORSLAGET

Resumé af forslaget

Bemyndigelse af Tjekkiet og Polen til at fravige den territoriale anvendelse af moms i forbindelse med anlæg og vedligeholdelse af grænsebroer og fælles vejstrækninger mellem de to lande.

Retsgrundlag

Momsdirektivets artikel 395.

4. VIRKNINGER FOR BUDGETTET

Forslaget får ingen virkninger for Unionens budget.

2013/0069 (NLE)

Forslag til

RÅDETS AFGØRELSE

om tilladelse til Tjekkiet og Polen til at anvende en særlig foranstaltning, der fraviger artikel 5 i direktiv 2006/112/EF om det fælles merværdiafgiftssystem

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,

under henvisning til forslag fra Europa-Kommissionen og

ud fra følgende betragtninger:

(1) Ved breve registreret i Kommissionen den 26. september 2011, den 8. juni 2012 og den 5. november 2012 anmodede Tjekkiet og Polen om tilladelse til at anvende en særlig foranstaltning, der fraviger bestemmelserne i direktiv 2006/112/EF i forbindelse med anlæg og vedligeholdelse af grænsebroer og fælles vejstrækninger mellem de to medlemsstater.

(2) I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 5. december 2012 de øvrige medlemsstater om Tjekkiets og Polens anmodninger. Ved brev af 10. december 2012 underrettede Kommissionen Tjekkiet og Polen om, at den rådede over alle de oplysninger, den fandt nødvendige for at kunne vurdere anmodningerne.

(3) I forbindelse med levering af varer og tjenesteydelser og erhvervelse af varer inden for Fællesskabet, der er bestemt til vedligeholdelse af grænsebroer og fælles vejstrækninger som anført i bilag I og til anlæg og efterfølgende vedligeholdelse af grænsebroer som anført i bilag II, er formålet med den særlige foranstaltning, at broerne og de fælles vejstrækninger samt deres byggepladser helt anses for beliggende på enten Tjekkiets eller Polens område i overensstemmelse med en aftale, der vil blive indgået mellem de to lande om anlæg og vedligeholdelse af broer og vedligeholdelse af fælles vejstrækninger ved den tjekkisk-polske grænse.

(4) Uden en særlig foranstaltning ville det være nødvendigt for hver levering af varer eller ydelser eller erhvervelse af varer inden for Fællesskabet at fastsætte, om beskatningsstedet var Tjekkiet eller Polen. Arbejde på grænsebroer og fælles vejstrækninger, der udføres på Tjekkiets område ville være underlagt moms i Tjekkiet, mens det arbejde, der udføres på Polens område ville være underlagt moms i Polen.

(5) Formålet med fritagelsen er derfor at forenkle momsopkrævningen, for så vidt angår anlæg og vedligeholdelse af de pågældende grænsebroer og fælles vejstrækninger.

(6) Fravigelsen har ingen negative virkninger på Unionens egne indtægter hidrørende fra moms —

VEDTAGET DENNE AFGØRELSE:

Artikel 1

Forudsat at aftalen mellem Tjekkiet og Polen om vedligeholdelse af broer og fælles vejstrækninger ved den tjekkisk-polske grænse, som angivet i bilag I, og om anlæg og efterfølgende vedligeholdelse af broer ved den tjekkisk-polske grænse, som angivet i bilag II, bliver indgået og træder i kraft, tillades det hermed Tjekkiet og Polen i henhold til artikel 2, og 3, at anvende foranstaltninger, der fraviger direktiv 2006/112/EF i forbindelse med anlæg og vedligeholdelse af de grænsebroer og fælles vejstrækninger, der ligger delvist på Tjekkiets område og delvist på Polens område.

Artikel 2

Uanset artikel 5 i direktiv 2006/112/EF anses de grænsebroer og fælles vejstrækninger, som Tjekkiet har ansvaret for anlæg og vedligeholdelse af, og i givet fald den pågældende byggeplads, i det omfang de er beliggende på Polens område, for at udgøre en del af det tjekkiske område, for så vidt angår levering af varer og tjenesteydelser og erhvervelser af varer inden for Fællesskabet, der er bestemt til anlæg eller vedligeholdelse af disse broer og fælles vejstrækninger.

Artikel 3

Uanset artikel 5 i direktiv 2006/112/EF anses de grænsebroer og fælles vejstrækninger, som Polen har ansvaret for anlæg og vedligeholdelse af, og i givet fald den pågældende byggeplads, i det omfang de er beliggende på Tjekkiets område, for at udgøre en del af det polske område, for så vidt angår levering af varer og tjenesteydelser og erhvervelser af varer inden for Fællesskabet, der er bestemt til anlæg eller vedligeholdelse af disse broer og fælles vejstrækninger.

Artikel 4

Denne afgørelse er rettet til Den Tjekkiske Republik og Republikken Polen.

Udfærdiget i Bruxelles, den […].

På Rådets vegne

Formand

BILAG I

Tjekkiet er ansvarlig for vedligeholdelse af følgende broer og vejstrækninger ved den tjekkisk-polske grænse:

(1) broen over Olecka Potok (Oleška) mellem Jasnowice og Bukovec i grænseafsnit I mellem grænsemærkerne 12/6 og I/13

(2) broen over Olza (Olše) (Wolności/Svobody) mellem Cieszyn og Český Těšín i grænseafsnit I mellem grænsemærkerne I/86 og 86/1

(3) broen overOlza (Olše) (Przyjaźni/Družby) mellem Cieszyn og Český Těšín i grænseafsnit I mellem grænsemærkerne 87/2og I/88

(4) broen over Piotrówka Potok (Petrůvka) mellem Gołkowice og Závada i grænseafsnit I mellem grænsemærkerne I/156 og 156/1

(5) broen over Odra (Oder) mellem Chałupki og Bohumín (betondelen af en gammel bro) i grænseafsnit II mellem grænsemærkerne 7/4 og 7/5

(6) broen over Odra (Oder) mellem Chałupki og Bohumín (en ny bro) i grænseafsnit II mellem grænsemærkerne 8/1 og 8/2

(7) broen over Opawa (Opava) mellem Wiechowice og Vávrovice i grænseafsnit II mellem grænsemærkerne 71/4 og II/72

(8) broen over Opawa (Opava) mellem Dzierzkowice og Držkovce i grænseafsnit II mellem grænsemærkerne 74/1 og 74/2

(9) broen over Opawa (Opava) mellem Branice and Úvalno i grænseafsnit II mellem grænsemærkerne 85/4 og 85/5

(10) broen over Opawica (Opavice) mellem Krasne Pole og Krásné Loučky-området i byen Krnov i grænseafsnit II mellem grænsemærkerne 97/11 og II/98

(11) broen over Opawa (Opava) mellem Lenarcice og Linhartovy i grænseafsnit II mellem grænsemærkerne 99/8 og 99/9

(12) broen over Oleśnica Potok (Olešnice) mellem Podlesie og Ondřejovice (ved sporstanlægget) i grænseafsnit II mellem grænsemærkerne 155/3a og 155/3b

(13) broen over Oleśnica Potok (Olešnice) mellem Podlesie og Ondřejovice (ved Rejvíz-krydset) i grænseafsnit II mellem grænsemærkerne 155/9 og 155/10

(14) broen over Oleśnica Potok (Olešnice) mellem Podlesie og Ondřejovice (ved Ondřejovice-maskinanlægget) i grænseafsnit II mellem grænsemærkerne 157/8 og II/158a

(15) broen over Orlica (Divoká Orlice) mellem Niemojów og Bartošovice v Orlických horách i grænseafsnit III mellem grænsemærkerne III/102 og III/103

(16) broen over Orlica (Divoká Orlice) mellem Mostowice og Orlické Záhoří i grænseafsnit III mellem grænsemærkerne III/113 og III/114

(17) broen over Orlica (Divoká Orlice) mellem Lasówka og Orlické Záhoří i grænseafsnit III mellem grænsemærkerne 117/8 og III/118

(18) broen over Lubota Potok (Oldřichovský potok) mellem Kopaczów og Oldřichov na Hranicích i grænseafsnit IV mellem grænsemærkerne IV/144 og 144/1

(19) broen over Lubota Potok (Oldřichovský potok) mellem Porajów og Hrádek nad Nisou i grænseafsnit IV mellem grænsemærkerne 145/16 og IV/146

(20) vejstrækningen mellem Leszna Górna og Horní Lištná i grænseafsnit I mellem grænsemærkerne I/60 og 60/3a, 60/b med en længde på 0,333 km

(21) vejstrækningen mellem Chałupki og Šilheřovice i grænseafsnit II mellem grænsemærkerne 11/4a, 11/4b og II/12 med en længde på 0,671 km

(22) vejstrækningen mellem Kopaczów og Oldřichov na Hranicích i grænseafsnit IV mellem grænsemærkerne IV/142 og 142/14a, 142/14b med en længde på 0,867 km.

Polen er ansvarlig for vedligeholdelse af følgende broer og vejstrækninger ved den tjekkisk-polske grænse:

(1) broen over Olza (Olše) mellem Cieszyn og Chotěbuz i grænseafsnit I mellem grænsemærkerne 91/3 og 91/4

(2) broen over Odra (Oder) mellem Chałupki og Bohumín (ståldelen af en gammel bro) i grænseafsnit II mellem grænsemærkerne 7/4 og 7/5

(3) broen over Strachowicki Potok (Strahovický potok) mellem Krzanowice og Rohov i grænseafsnit II mellem grænsemærkerne 35/12 og 35/13

(4) broen over Opawa (Opava) mellem Boboluszki og Skrochovice i grænseafsnit II mellem grænsemærkerne 81/8 og 81/9

(5) broen over Opawica (Opavice) mellem Chomiąża og Chomýž i grænseafsnit II mellem grænsemærkerne II/96 og 96/1

(6) broen over Wielki Potok (potok Hrozová) mellem Pielgrzymów og Pelhřimovy i grænseafsnit II mellem grænsemærkerne 108/2 og 108/3

(7) broen over Ciekłec Potok (potok Hrozová) mellem Równe og Slezské Rudoltice i grænseafsnit II mellem grænsemærkerne 110/7 og 110/8

(8) broen (kanal) over Graniczny Potok (Hraniční potok) mellem Trzebina og Bartultovice i grænseafsnit II mellem grænsemærkerne II/135 og 135/1

(9) broen (kanal) over Łużyca Potok stream (Lužický potok) mellem Czerniawa Zdrój og Nove Mesto pod Smrkem i grænseafsnit IV mellem grænsemærkerne 66/23 og IV/67

(10) vejstrækningen mellem Puńców og Kojkovice u Třince i grænseafsnit I mellem grænsemærkerne I/65a, I/65b og I/67a, I/67b af en strækning på 0,968 km

(11) vejstrækningen mellem Chałupki/Rudyszwałd og Šilheřovice i grænseafsnit II mellem grænsemærkerne II/12 og 12/8 af en strækning på 0,917 km.

Numrene på de grænsemærker, der markerer broernes og de fælles vejstrækningers placering, svarer til numrene i grænsebestemmelserne i artikel 10, stk. 4, i aftalen mellem Republikken Polen og Den Tjekkiske Republik om den fælles statsgrænse, udfærdiget i Prag den 17. januar 1995.

BILAG II

Tjekkiet er ansvarlig for anlæg og efterfølgende vedligeholdelse af følgende broer og ved den tjekkisk-polske grænse:

(1) broen over Olza (Olše) mellem Cieszyn og Český Těšín (en gangbro) i grænseafsnit I mellem grænsemærkerne I/85 og 84/4

(2) broen over Olza (Olše) mellem Cieszyn og Český Těšín (en gangbro i en jernbanebro) ved grænseafsnit I ved grænsemærke88/7

(3) broen over Olza (Olše) mellem Olza og Kopytov-området i byen Bohumín (en gangbro) i grænseafsnit I mellem grænsemærkerne I/182 og 182/1

(4) broen over Orlica (Divoká Orlice) mellem Niemojów og Bartošovice v Orlických horách i grænseafsnit III ved grænsemærke 101/32

(5) broen over Orlica (Divoká Orlice) mellem Poniatów og Bartošovice v Orlických horách, Neratov-matrikelområdet (en gangbro) i grænseafsnit III ved grænsemærke III/106

(6) broen over Orlica (Divoká Orlice) mellem Rudawa og Bartošovice v Orlických horách, Podlesí-matrikelområdet (en gangbro) i grænseafsnit III mellem grænsemærkerne 107/9 og 107/10

Polen er ansvarlig for anlæg og efterfølgende vedligeholdelse af følgende broer og ved den tjekkisk-polske grænse:

(1) broen over Olza (Olše) mellem Cieszyn og Český Těšín (en europæisk gangbro) i grænseafsnit I ved grænsemærke I/87

(2) broen over Olza (Olše) mellem Hażlach-Pogwizdów og the Louky nad Olší-området i byen Karviná (en gangbro) i grænseafsnit I mellem grænsemærkerne 98/6 og I/99

(3) broen over Opawica (Opavice) mellem Chomiąża og Chomýž (en gangbro) i grænseafsnit II mellem grænsemærkerne 95/2 og 95/3

(4) broen over Orlica (Divoká Orlice) mellem Niemojów og Bartošovice v Orlických horách, Vrchní Orlice-matrikelområdet (en gangbro) i grænseafsnit III mellem grænsemærkerne III/104 og 104/1

(5) broen over Orlica (Divoká Orlice) mellem Rudawa og Bartošovice v Orlických horách, Nová Ves-matrikelområdet (en gangbro) i grænseafsnit III mellem grænsemærkerne 108/2 og 108/3

Numrene på de grænsemærker, der markerer broernes placering, svarer til numrene i grænsebestemmelserne i artikel 10, stk. 4, i aftalen mellem Republikken Polen og Den Tjekkiske Republik om den fælles statsgrænse, udfærdiget i Prag den 17. januar 1995.

[1] EUT L 347 af 11.12.2006, s. 1.